посочени в него или получени във връзка с извършваните задачи и надлежно класифицирани като поверителни. Този ангажимент не засяга обаче съобщаването на информация, която се изисква съгласно закона или заповед на съд, който има юрисдикция по въпроса, включително съобщаване на информация на Европейския парламент или на Съвета във връзка със споразумението и по-специално на Европейската сметна палата.
 Член 23
 Прозрачност
 Страните полагат усилия за координиране на публикуването на Споразумението във възможно най-кратки срокове след влизането му в сила. ЕИБ изпълнява своите задачи съгласно Споразумението в съответствие с политиката на прозрачност на ЕИБ.
 Член 24
 Влизане в сила
 Споразумението влиза в сила на по-късната от следните две дати – датата на последното подписване на Споразумението от Страните и датата, на която Решението влиза в сила.
 Член 25
 Прекратяване
 1. Споразумението се прекратява в следните случаи:
 а)
 край на разпределението;
 б)
 отмяна на Решението;
 в)
 ако въпросът не се разрешава чрез приятелско споразумение в рамките на разумен период от време след консултация с другата Страна и отнасяне на въпроса към Ръководния комитет, една от Страните може да прекрати Споразумението, когато тя е на мнение, че има сериозни основания да вярва, че по-нататъшното сътрудничество по Споразумението не е възможно, тъй като основата за взаимното доверие е разрушена, включително поради реално и доказано нарушаване от другата Страна на задължения съгласно Споразумението.
 2. В края на разпределението по буква а) по-горе ЕИБ прехвърля на държавите-членките средствата, които не са били разпределени по проекти в съответствие с решения, които са вземани от Комисията въз основа на принципите, посочени в член 10а, параграф 7 от Директива 2003/87/ЕО
 3. При преждевременно прекратяване на Споразумението съгласно посочените по-горе букви б) и в), всякакви немонетизирани квоти, държани от ЕИБ, всички приходи от монетизирани квоти и всички доходи, получени от управлението на приходи, различни от приходи или доходи, необходими за покриването на таксите, разходите, разноските, загубите или задълженията на ЕИБ, се прехвърлят на Комисията (действаща от името на държавите-членки). Прекратяването на Споразумението не засяга ангажимента на Страните да продължават да изпълняват своите задължения по Споразумението по отношение на квотите, които са били монетизирани съгласно договори с трети страни.
 4. При преждевременно прекратяване на Споразумението Страна по него освобождава и обезщетява другата Страна за всякакви разходи, щети или задължения, понесени поради преждевременното прекратяване на Споразумението, когато и доколкото преждевременното прекратяване е в резултат на небрежност, пропуски, умишлени неправомерни действия или прекратяване на Споразумението поради невъзможността на първата Страна да изпълни някое от важните задължения по Споразумението.
 Член 26
 Приложимо право и уреждане на спорове
 Споразумението се ръководи от общите принцип на законодателството на Съюза. Всякакви спорове между Страните относно тълкуванието, прилагането или изпълнението на Споразумението и всякакви други документи, свързани с него, включително неговото действие, валидност или прекратяване, които не са уредени с приятелско споразумение след намесата на Ръководния комитет, се прехвърлят към юрисдикцията на Съда на Европейския съюз.
 Член 27
 Изменения, откази и разрешения
 Всякакви изменения, откази и разрешения във връзка със Споразумението се правят писмено и се подписват от упълномощени представители на всяка от Страните.
 Член 28
 Прехвърляне
 Никоя от